Diari Oficial de la Generalitat Valenciana


Sumari del DOGV 3544, del 22-07-1999 (1999/6698)

Informació pública del Programa d'Actuació Integrada per al Desenvolupament de la Urbanització del Carrer del Trinquet i parcel·les amb façana a aquest.
--------------------------------------------------------------------------------------------------------------------------------------------------------

### Dades del document

Número de DOGV
:   3544

Data del DOGV
:   22-07-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/6698


Organisme emissor
:   Ajuntament de l'Eliana

Tipus de document
:   Anunci

Informació pública del Programa d'Actuació Integrada per al Desenvolupament de la Urbanització del Carrer del Trinquet i parcel·les amb façana a aquest. [1999/M6698]
  
En compliment de la Resolució de l'Alcaldia número 866 de 17 de juny de 1999, dictada en l'expedient 2/1999, relatiu al Programa d'Actuació Integrada per al Desenvolupament de la Urbanització del Carrer del Trinquet i parcel·les amb façana a aquest, proposta formulada pel senyor Juan Ferrerons Hueso, en nom i representació de Ferrerons Señer, C.B., a l'empara del que estableix l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, escau sotmetre el dit programa a informació pública, mitjançant un edicte publicat en un diari d'informació general editat a la Comunitat Valenciana, per termini de 20 dies hàbils, (de dilluns a divendres), comptats des de la publicació d'aquest anunci en el Diari Oficial de la Generalitat Valenciana.
  
Durant aquest període qualsevol persona podrà consultar la dita documentació i l'expedient administratiu al Negociat d'Urbanisme d'aquest Ajuntament, carrer de la Puríssima, número 12, primer, i podran presentar-se tant al·legacions com alternatives tècniques que pretenguen competir amb l'exposada al públic.
  
Les proposicions juridicoeconòmiques s'hauran de presentar al Registre d'Entrada de l'Ajuntament en el termini de cinc dies hàbils següents al dia de la finalització del termini anterior amb la documentació establida en els apartats C) i D) de l'article 32 de la Llei Reguladora de l'Activitat Urbanística (LRAU).
  
L'acte d'obertura de pliques tindrà lloc a l'Ajuntament en la següent data hàbil a la conclusió del termini per a presentar-les.
  
Aquests terminis quedaran prorrogats per 20 dies addicionals, si durant els 10 primers d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això en la quantia que reglamentàriament es determine. La pròrroga es farà constar en l'expedient, s'anunciarà en el tauler d'anuncis de l'Ajuntament i es comunicarà als qui, per desconéixer-la, presenten pliques prematurament.
  
Els propietaris que expressament declinen cooperar, per entendre inconvenient o imprudent el desenvolupament urbanístic dels seus terrenys, poden renunciar-hi si demanen, mitjançant una sol·licitud presentada en document públic abans de l'acord d'aprovació del programa, l'expropiació, segons el que disposa l'article 29.9.C. de la LRAU. El dit acord d'aprovació determinarà la incoació de l'expedient de determinació del preu just per a la finca corresponent.